Anton Eliassen
Store norske leksikon,Realfag,Meteorologi,Meteorologer, organisasjoner og historie,Personer i meteorologi
Anton Eliassen er en norsk meteorolog som var administrerende direktør for Meteorologisk institutt i årene 1999 til 2016.
Han er sønn av meteorologen Arnt Eliassen, og ble cand.real. i 1970. Anton Eliassen var ansatt ved Norsk institutt for luftforskning (NILU) 1972–1977, og ved Meteorologisk institutt i Oslo fra 1978 der han ledet forskningsavdelingen 1983–1989. Deretter var han meteorologidirektør samme sted fra 1989 og administrerende direktør fra 1999. Eliassen ble også professor ved Universitetet i Oslo fra 1983.Eliassen er en av verdens ledende forskere innen langtransport av forurensning, og har gjort en betydelig innsats i nasjonal og internasjonal forskningspolitikk, både innen forurensningstransport og klimamodellering.Han var medlem av styret i NILU 1995–2001, og avsluttet som styreleder. Han ledet fra 1998 FNs Kommisjon for atmosfærevitenskap. Les mer i Store norske leksikon Anton Eliassen i Norsk biografisk leksikon Meteorologisk institutt